ตำบลวังแสง (อำเภอชนบท)

วังแสง เป็นตำบลหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่ม ติดลำน้ำชี มีความอุดมสมบูรณ์

ประวัติ 
ตำบลวังแสงนับว่าเป็นตำบลที่เก่าแก่ตำบลหนึ่งในอำเภอชนบท เมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลวังแสง จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจากสภาตำบลวังแสง เป็น องค์การบริหารส่วนตำบลวังแสงจนถึงปัจจุบัน

ที่ตั้งและอาณาเขต 
ตำบลวังแสงตั้งอยู่ทางตะวันตกเฉียงใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ จรดกับ พื้นที่ ตำบลโนนพะยอม
 ทิศใต้ จรดกับ พื้นที่ ตำบลโนนสะอาด, ตำบลคอนฉิม (อำเภอแวงใหญ่)
 ทิศตะวันออก จรดกับ พื้นที่ ตำบลห้วยแก, ตำบลแวงใหญ่ (อำเภอแวงใหญ่)
 ทิศตะวันตก จรดกับ พื้นที่ ตำบลโพธิ์ไชย (อำเภอโคกโพธิ์ไชย)

การแบ่งเขตการปกครอง 
ตำบลวังแสงแบ่งออกเป็น 11 หมู่บ้าน ได้แก่

 หมู่ที่ 1 บ้านวังแสง
 หมู่ที่ 2 บ้านหูลิง
 หมู่ที่ 3 บ้านห้วยไผ่
 หมู่ที่ 4 บ้านโคกพระ
 หมู่ที่ 5 บ้านหนองยายเกลี้ยง
 หมู่ที่ 6 บ้านโนนข่า
 หมู่ที่ 7 บ้านห้วยยาง
 หมู่ที่ 8 บ้านโนนศิลา
 หมู่ที่ 9 บ้านโนนคำมี
 หมู่ที่ 10 บ้านโนนข่าใต้
 หมู่ที่ 11 บ้านวังแสงใต้

อ้างอิง 

วังแสง
วังแสง